सरकारी दफ्तर में पानी नहीं, अधिकारी कर्मचारी के साथ फरियादी भी भटक रहे
कलेक्ट्रेट के पास स्थित कंपोजिट बिल्डिंग में 15 से अधिक विभागों के दफ्तर हैं। पिछले 10 दिनों से यहां पानी नहीं आ रहा है। अधिकारी-कर्मचारियों के साथ यहां आने वाले फरियादियों को पानी के लिए भटकना पड़ रहा है। साहब, बाबू के लिए चपरासी कलेक्ट्रेट या जिला पंचायत कार्यालय से पानी ला रहे हैं।
गर्मी का मौसम शुरू हो गया है, पर कंपोजिट बिल्डिंग में पानी की समस्या के कारण लोगों को एक गिलास पानी तक नहीं मिल पा रहा है। सरकारी दफ्तर के इस हाल को देख लोग भी आक्रोशित हैं। पानी के अभाव में टायलेट, बाथरूम की सफाई भी नहीं हो पा रही है। गंदगी और बदबू से परेशानी बढ़ती जा रही है। ग्राउंड फ्लोर के बाथरूम की गंदगी से आवागमन भी मुश्किल हो गया है।
दूसरी बार खराबी
कंपोजिट बिल्डिंग के बोर का मोटर पंप पिछले महीने खराब हुआ था। 15 दिन बाद ले-देकर उसे ठीक किया गया, पर अब 10 दिन बाद फिर से खराबी आ गई। बिल्डिंग में महिला समूह द्वारा कैंटीन भी चलाया जा रहा है। यहां की महिलाओं को भी पानी के लिए आसपास के दफ्तरों का चक्कर लगाना पड़ रहा है।
पानी पीने होटल जा रहे
रोजगार कार्यालय में पंजीयन कराने मैं सुबह 10 बजे से पहुंच गया हूं। यहां पहुंचने के बाद 11 बजे काम शुरू हुआ। पानी नहीं मिला तो बाहर होटल जाना पड़ा। अजय साहू, फरियादी
व्यवस्था करेंगे
कंपोजिट बिल्डिंग में पानी की समस्या की मुझे अब तक जानकारी नहीं मिली है। यदि ऐसा है, तो तत्काल व्यवस्था कराएंगे। डा. सीआर प्रसन्ना, कलेक्टर धमतरी
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva